ഺവർഗം

വർത്സ്യമായ 'ട'കാരം (ഺ), വർത്സ്യമായ 'ന'കാരം (ഩ)  എന്നീ സ്വതസ്സിദ്ധമായ ലിപികളില്ലാത്ത രണ്ട് വ്യഞ്ജനാക്ഷരങ്ങളെ മലയാള അക്ഷരമാലയിൽ വർഗീകരിച്ചുകാണിക്കുന്നതിനായി വൈയാകരണന്മാർ  ഉപയോഗിക്കുന്ന വ്യഞ്ജനാക്ഷരവർഗമാണ് ഺവർഗംമലയാളത്തിലെ സ്വനിമങ്ങളും അക്ഷരങ്ങളും - വി. സുകുമാരൻ (പട്ടിക 3 പുറം 82 മലയാളഭാഷാപഠനങ്ങൾ - സമ്പാദനം: ഡോ. കെ.എം. പ്രഭാകര വാരിയർ / ഡോ. പി. എൻ. രവീന്ദ്രൻ - കേരള ഭാഷാ ഇൻസ്റ്റിറ്റ്യൂട്ട് ഓഗസ്റ്റ് 1974 ISN:81-7368-759-2കേരളപാണിനീയം (കുറിപ്പ് 35,37 പീഠിക)L.V. Ramaswamy Ayyar - 1936: The evolution of Malayalam Morphology.  

അടിസ്ഥാനവ്യഞ്ജനാക്ഷരങ്ങളെ 'ക', 'ച', 'ട', 'ത', 'പ' എന്നിങ്ങനെ അഞ്ചു വർഗങ്ങളായി മാത്രമേ സംസ്കൃതസംബന്ധികളായ ഭാരതീയഭാഷകളുടെ അക്ഷരമാലകളിൽ തരംതിരിച്ചിട്ടുള്ളൂ..  സ്വതസ്സിദ്ധമായ ലിപികളില്ലാത്തതും എന്നാൽ ഉച്ചാരണത്തിൽ നിലനിൽക്കുന്നതുമായ  വർത്സ്യമായ 'ട'കാരം (ഺ), വർത്സ്യമായ 'ന'കാരം (ഩ)  എന്നീ അക്ഷരങ്ങളെ ഉൾപ്പെടുത്തിക്കൊണ്ടുള്ള ഒരു വർഗം അക്ഷരമാലകളിലില്ല.  എന്നാൽ, വ്യാകരണഗ്രന്ഥങ്ങളായ  ലീലാതിലകത്തിലും കേരളപാണിനീയത്തിലും മലയാളത്തിലെ ഇത്തരം അധികസ്വനിമങ്ങൾ പരാമർശിക്കപ്പെടുന്നുണ്ട്. ഈ വർഗത്തിലുള്ള ഖരമായ ഺ-യുടെ ഇരട്ടിപ്പായ റ്റ എന്ന കൂട്ടക്ഷരവും അനുനാസികമായ ഩ (പന, വനം  എന്ന വാക്കുകളിൽ ഉൾപ്പെടുന്ന 'ന'കാരം) എന്ന അക്ഷരവും മലയാളത്തിൽ ധാരാളമായി ഉപയോഗിക്കപ്പെടുന്നുണ്ട്.  വർത്സ്യമായ 'ന'കാരം (ഩ), വർത്സ്യമായ 'ട'കാരം (ഺ) എന്നിവ സംയോജിച്ചുണ്ടാകുന്ന ന്റ എന്ന കൂട്ടക്ഷരവും മലയാളത്തിൽ വ്യാപകമായി ഉപയോഗിക്കപ്പെടുന്നു.       

 കുറിപ്പുകൾ 


ഇവകൂടി കാണുക
 ഺ
 ഩ
 ന്റ
 റ്റ
 വർത്സ്യം

അവലംബം

വർഗ്ഗം:വ്യഞ്ജനവർഗ്ഗങ്ങൾ